Proces (film, 1962)
The Trial () je francusko-italijansko-zapadnonjemački crno-bijeli igrani film snimljen 1962. godine, poznat kao jedno od najambicioznijih, ali i najkontroverznijih ostvarenja Wellesove filmografije.

Predstavlja adaptaciju istoimenog romana Franza Kafke. Protagonist, čiji lik tumači Anthony Perkins, je Josef K., sitni birokrat u jednoj neimenovanoj državi koji odjednom i bez razloga postane okrivljenikom u krivičnom postupku. Radnja prikazuje njegove napore da se oslobodi, odnosno dozna o čemu je riječ, a što se pretvara u birokratsku noćnu moru.

Welles je za film okupio prilično impresivnu glumačku ekipu, među kojom su se isticale Jeanne Moreau, Romy Schneider i Elsa Martinelli - tada jedne od najvećih evropskih filmskih zvijezda - te tumačile uloge različitih žena u Josefovom životu. Welles je dio filma snimio u Zagrebu u studijima Jadran filma, a pri tome je upoznao i mladu glumicu Olgu Palinkaš koja će kasnije postati poznata pod pseudonimom Oja Kodar kao njegova životna i kreativna partnerica. Dio filma je sniman i u Parizu gdje je Welles na prilično domišljat način iskoristio napuštenu željezničku stanicu Gare d'Orsay.

Snimanje su, sa druge strane, obilježili financijski problemi, koji su se na kraju odrazili i na njegov sadržaj. Vjeruje se da je početna animirana sekvenca, korištena uz pomoć igala, napravljena zato što je Welles prilikom produkcije ostao bez novaca da je snimi u igranom obliku. Na kraju Welles film nije uspio dovršiti prije predviđene premijere na venecijanskoj Mostri, a zbog čega je premijera održana tek nekoliko mjeseci kasnije u Francuskoj.

Welles je kasnije tvrdio da mu je Proces najdraži film u karijeri, a Perkins je isto to tvrdio za svoju ulogu. Kritika je, međutim, bila podijeljena, a takva je i danas, čak i među Wellesovim poklonicima. Neki drže da je njegov film prepun maštovitih scena i primjer njegovih kreativnih talentata, dok drugi drže da je konfuzan i nejasan.

Uloge

 Anthony Perkins - Josef K.
 Jeanne Moreau - Marika Burstner
 Romy Schneider - Leni
 Elsa Martinelli - Hilda
 Suzanne Flon - Gđica Pittl
 Orson Welles - Albert Hastler, advokat
 Akim Tamiroff - Bloch
 Madeleine Robinson - Gđa Grubach
 Paola Mori - Sudski arhivar
 Arnoldo Foà - Inspektor A
 Fernand Ledoux - Glavni pisar suda
 Michael Lonsdale - Svećenik
 Max Buchsbaum - Istražni sudac
 Max Haufler - Ujak Max
 Maurice Teynac - Zamjenik direktor
 Wolfgang Reichmann - Stražar u sudnici
 Thomas Holtzmann - Bert, student prava
 Billy Kearns - Prvi pomoćnik inspektora
 Jess Hahn - Drugi pomoćnik inspektora
 Naydra Shore- Irmie, rodica Josefa K.
 Carl Studer - Čovjek u koži
 Jean-Claude Rémoleux - Policajac #1
 Raoul Delfosse - Policajac #2
 William Chappell - Titorelli

Izvori

Vanjske veze
 
 
 

 Popmatters article on Welles' The Trial

Francuski filmovi
Italijanski filmovi
Zapadnonjemački filmovi
Dramski filmovi
Pravosudni filmovi
Authority control 2